ჯოვანი სკუდიერი

ჯოვანი სკუდიერი (; (დ. 1817, პადუა — გ. 5 ივნისი, 1851, თბილისი) — იტალიელი არქიტექტორი. მოღვაწეობდა რუსეთის იმპერიაში, კერძოდ ოდესასა და თბილისში.

 ბიოგრაფია 
1831 წელს დაამთავრა უმაღლესი საიმპერატორო-სამეფო სასწავლებელი პადუაში. 1837 წელს გაემგზავრა რუსეთში. თავდაპირველად მუშაობდა ოდესაში. 1846 წელს კავკასიის მეფისნაცვალმა მიხეილ ვორონცოვმა  გადმოიყვანა თბილისში და დანიშნა თბილისის საქალაქო არქიტექტორის მოვალეობის შემსრულებლად. 1847 წლიდან იყო მეფისნაცვლის კანცელარიის საკარანტინო ნაწილის არქიტექტორი. დაიღუპა ხარაჩოებზე სამხედრო ტაძრის მშენებლობის დროს (შენდებოდა მისი პროექტით).

 შემოქმედება 
სკუდიერი ძირითადად იმ დროს რუსეთის იმპერიაში გავრცელებულ ისტორიულ სტილებში მუშაობდა: იტალიური რენესანსი, ბაროკო, რუსული კლასიციზმი. მისი პროექტით აშენდა ყოფილი ვორონცოვის ხიდი (იგივე მიხეილის ხიდი, ახლანდელი — მშრალი ხიდი და მისი გაგრძელებაუცვლელია მშრალი ხიდი, ხოლო გაგრძელებას საბჭოთა მმართველობის პერიოდში რეკონსტრუქცია ჩაუტარდა და გაგანიერდა), ქარვასლა და თეატრი (ოპერის ძველი შენობა) ყოფილ ერევანსკის მოედანზე (ახლანდელი თავისუფლების მოედანი). შენობა მონუმენტური მასშტაბის, შესრულებული იტალიური რენესანსის სტილში, იმ დროინდელ თბილისში ერთ-ერთი საუკეთესო ნაგებობას წარმოადგენდაალექსანდრე დიუმა (უმცროსი) მოხიბლული იყო თეატრის სილამაზით და ყველაზე ლამაზ თეატრად ასახელებდა ნანახთა შორის;. ინტერიერი მოხატა და გააფორმა რუსმა მხატვარმა გ. გაგარინმა. შენობა 1874 წელს დაიწვა, აღადგინეს მხოლოდ ქარვასლაშენობის მიწისზედა ნაწილი, სადაც იყო განთავსებული ქარვასლა. 1934 წელს  შენობა აიღეს, მოედნის რეკონსტრუქციის მიზნით.

 ფოტოგალერეა 

 ლიტერატურა 

შენიშვნები

 სქოლიო 

კატეგორია:იტალიელი არქიტექტორები
კატეგორია:დაბადებული 1817
კატეგორია:გარდაცვლილი 5 ივნისი
კატეგორია:გარდაცვლილი 1851